Michael Curtiz
Store norske leksikon,Kunst og estetikk,Film, TV og teater,Film og TV,Nord-amerikansk film og TV,Nord-amerikanske filmskapere
Michael Curtiz var en ungarsk-amerikansk filmregissør som var kjent som en av Hollywoods solide håndverkere.
Under navnet Mihály Kertész debuterte han som skuespiller og regissør i 1912, og var assistent hos Nordisk Film i København. Han regisserte filmer i Tyskland i 1920-årene, og i Hollywood fra 1927 (under navnet Michael Curtiz), med rundt 100 filmer for Warner Brothers. Mange av dem ble store suksesser, som The Adventures of Robin Hood (Robin Hood, 1938), The Sea Hawk (Havørnen, 1940), The Santa Fe Trail (Veien til Santa Fe, 1940) og musikalen Yankee Doodle Dandy (1942).Casablanca (1942), med Humphrey Bogart og Ingrid Bergman i hovedrollene, vant tre Oscar-priser, deriblant for beste film og regi. Curtiz gjorde også suksess med Mildred Pierce (En amerikansk kvinne, 1945) og We're No Angels (Vi er ingen engler, 1955). Les mer i Store norske leksikon Film i USA